Left 4 Dead

**Left 4 Dead** on Turtle Rock Studiosin kehittämä ja Valve Corporationin julkaisema ensimmäisen persoonan ammunta- ja selviytymiskauhupeli. Peli julkaistiin 18. marraskuuta 2008 Xbox 360:lle ja Microsoft Windowsille, ja sen sai ennakkoladattua Steamista 13. marraskuuta 2008. 

Valve julkaisi 17. marraskuuta 2009 pelille jatko-osan *[[Left 4 Dead 2]]*.

## Pelaaminen
Pelissä neljä ihmistä joutuu vaarallisen taudin runtelemalle alueelle. Tartunnan saaneet ihmiset ovat muuttuneet zombeiksi. Taudille immuunien neljän selviytyjän on kuljettava asein puolustautumalla kunkin tason läpi turvataloon. Pelissä esiintyy pelattavien hahmojen lisäksi muita hahmoja.

*Left 4 Deadissa* tekoälyä kutsutaan nimellä Ohjaaja (*The Director*). Sen toiminta ei rajoitu zombien ilmestymispaikkojen valitsemiseen, vaan se vaikuttaa myös niiden lukumääriin selviytyjien tilanteesta, taidosta ja terveydestä riippuen. Witchit ja Tankit syntyvätkin melkein joka kerta eri paikkaan kentässä tehden näin jokaisesta pelistä erilaisen. Ohjaaja myös valitsee aseiden ja räjähteiden paikat.

Peli sisältää Steamin saavutukset (). Niiden ideana on suorittaa pelissä erilaisia vapaaehtoisia tehtäviä, ja saada niistä suoritusmerkintöjä.

### Pelimuodot
Yksinpelissä pelattavaksi hahmoksi valitaan yksi neljästä selviytyjästä. Kolmea muuta selviytyjää ohjaa pelin tekoäly. Pelaajan hahmon kuollessa taso alkaa alusta. Yksinpelissä ei voi pelata internetin välityksellä. Kampanja on lähes täysin samanlainen pelimuoto kuin yksinpeli. Ainoana erona on pelaajan mahdollisuus pelata internetin välityksellä muiden pelaajien kanssa.

Versuksessa selviytyjät ja erikoissaastuneet kilpailevat toisiaan vastaan internetin välityksellä. Kummallakin puolella voi olla neljä pelaajaa. Erikoissaastuneiden () tarkoitus on estää selviytyjien pääsy turvataloon omia erikoiskykyjä käyttäen. Tavalliset zombit ovat tekoälyn ohjauksessa. 

Selviytymisessä (engl. *Survival*) pelaajat yrittävät selvitä mahdollisimman pitkään jatkuvia saastuneiden aaltoja vastaan. Siinä voi saavuttaa kolme mitalia; neljän minuutin kohdalla pronssimitalin, kahdeksan minuutin kohdalla hopeamitalin ja kymmenen minuutin kohdalla kultaisen mitalin.

### Moninpelijärjestelmä
Moninpeliin Valve esitteli otteluntekojärjestelmän, jonka avulla pelaajat voivat järjestää pelin. Sitä ennen pelaajat voivat muuttaa asetuksia ja keskustella tekstillä tai mikrofonilla. Pelin ylläpitäjän ei tarvitse pitää omalla koneella pelipalvelinta, vaan pelaajat voivat auttaa yhteisöä järjestämällä dedikoituja palvelimia, joita pelaajat voivat käyttää. Palvelimelle voi asettaa oman MOTD:n ja bannerin. Pelin alussa näkyy kuinka monta pelaajaa palvelimella on ollut ja millä suosiosijalla se on.

Järjestelmän luomisesta eräs Valven työntekijä kertoi näin:

## Juoni
Peli sijoittuu Yhdysvaltoihin kaksi viikkoa vaarallisen epidemian puhjettua ja tartutettua suurimman osan ihmisväestöstä. Virukseen sairastuttua ihminen menettää vapaan tahtonsa hetkessä ja alkaa metsästämään eläviä ihmisiä aikeinaan joko tappaa tai tartuttaa heidät. Neljä immuunia viruksen kantajaa Bill, Louis, Francis ja Zoey yrittävät selviytyä osavaltiosta toiseen kohti pelastusta.

### Pelattavat hahmot
* **William ”Bill” Overbeck** on Vietnamin sodan veteraani vihreistä bareteista. Hän on ryhmän johtaja, joka tekee mitä tahansa ystäviensä vuoksi. Bill on toistaiseksi ainoa hahmo, joka virallisesti kuolee pelisarjan aikana.
* **Louis** on optimistinen, oman yrityksensä IT-osaston järjestelmäanalyytikko. 
* **Francis** on pessimistinen, tatuoitu moottoripyöräilijä. Hän ei juurikaan ajattele tekemisiään eikä sanomisiaan.
* **Zoey** on nuori elokuva-alan opiskelija rikkaasta perheestä.

### Vihollistyypit
#### Tavalliset saastuneet
* Tavalliset saastuneet (engl. *Common Infected*) ovat pelin tavanomaisimpia vihollisia. Tavalliset saastuneet ovat kulkutautiin sairastuneita eläviä ihmisiä, jotka tunnistaa kalpeasta ihostaan, aggressiivisesta käytöksestään, valkoisista ja kiiluvista silmistään sekä jatkuvasta vaikeroinnista ja äännähtelystä. Tavallisien saastuneiden kehon muoto ei juurikaan ole muokkautunut erikoissaastuneiden tavoin. Ne liikkuvat yksinään tai ryhmissä. Pelaajan havaitessaan ne alkavat juosta tätä päin, ja mahdollisuuksien mukaan pahoinpidellä tätä lyömällä ja potkimalla. Tavalliset saastuneet ovat ketteriä ja sitkeitä, eivätkä kuole aina välittömästi ampuma-aseiseiden laukauksiin. 
*Lauma () on suuri joukko tavallisia saastuneita, jotka ilmestyvät satunnaisesti esimerkiksi kovien äänien soidessa. Kun lauma ilmestyy suurena joukkona, se on vaikea päihittää. Lauma yrittää hidastaa pelaajaa saartamalla tämän. 

#### Erikoissaastuneet
*Left 4 Dead* on tunnettu uniikeista erikoissaastuneista. Ne ovat saastuneita, joilla on jokin erikoisominaisuus. Erikoissaastuneet pystyvät kontrolloimaan itseään paremmin kuin tavalliset saastuneet, sekä kestävät enemmän osumia. 
* **Hunter** on huppupaitaan ja verryttelyhousuihin pukeutunut erityisen ketterä erityissaastunut. Hunter kävelee kahdella jalalla täysin äänettömästi, mutta valmistautuessaan hyökkäykseen tai nopeaan etenemiseen se menee nelinkontin muristen koiramaisesti. Hunter kykenee hyppimään korkealle, sekä *parkour* -lajin omaisesti seinältä seinälle hyvin nopeastikin. Hunter pyrkii hyppäämään mahdollisimman korkealta selviytyjän päälle, kaatamaan heidät maahan ja repien kynsillään heidät kuoliaaksi. Hunter on myös "erikoistunut" tappamaan ne selviytyneet, jotka eksyvät liian kauas ryhmästään.
***Smoker** on kauluspaitaan ja farkkuihin pukeutunut pitkä erikoissaastunut, jolla on pitkä kieli. Smokerin tunnistaa yskimisestä sekä vihreästä savusta, jota erittyy jatkuvasti. Smoker yleensä vangitsee kielellään selviytyneen, vetää tätä luokseen ja pitää tätä paikoillaan muiden saastuneiden hyökätessä hänen kimppuunsa. Smoker voi myös vetää selviytyjän kokonaan luokseen ja itse tappaa tämän. Smoker viihtyy talojen katoilla tai muissa korkeissa paikoissa.
* **Boomer** on verryttelyhousuihin ja t-paitaan pukeutunut ylipainoinen, kasvaimia täynnä oleva erikoissaastunut. Se päästelee pahoinvoivia ääniä sekä röyhtäilyjä. Boomer oksentaa zombeja houkuttelevaa mahahappoa selviytyjien päälle, joka myös sokaisee heidät hetkeksi. Boomer on erikoissaastuneista helpoin tappaa, mutta räjähtäessään se voi vielä levittää sisälmyksiään selviytyjien päälle houkutellen saastuneet paikalle.
* **Tank** on paidaton, farkkuihin pukeutunut, suurin ja vaarallisin erikoissaastunut. Tankin vartalo jalkoja ja päätä lukuun ottamatta on mutatoitunut normaalia suuremmaksi, sekä sen kieli on jatkuvasti ulkona suusta. Se murisee hiljaa ollessaan piilossa, ja alkaa ihmisen havaitessaan karjumaan. Tank käyttää paksuja ja vahvoja käsiään lyömiseen ja liikkumiseen. Tank on ainoa saastunut, joka osaa murtautua turvahuoneisiin, mikäli turvahuoneen lukko on avattu. Tank voi lyödä mm. autoja, puita sekä roskakoreja selviytyneiden päälle sekä on kykeneväinen kaatamaan koko tiimin yksin.
* **Witch** on ainoa naispuolinen erikoissaastunut, jonka tunnistaa nyyhkytyksestä ja itkemisestä. Witch on myös ainoa saastunut, joka ei suoraan hyökkää selviytyjien kimppuun. Kovat äänet, liian lähelle tuleminen ja taskulampun valo saavat Witchin vihaiseksi, ja säikähtäessään se raatelee pitkillä kynsillään säikäyttäjän. Witch yleensä istuu paikoissa, joissa sitä on haastavaa ohittaa.  Witchillä ei ole mahdollista pelata moninpelissä.

## Kehitys
Valven Gabe Newell esitteli Chet Faliszekin Turtle Rock Studiosin perustajalle Mike Boothille syyskuussa 2015 konsultoimaan Valven rahoittamaan uuteen peliin, jota tuolloin kutsuttiin nimellä *Terror*. Kun peli julkaistiin vuonna 2008 se muutti yhteistyöpelejä ratkaisevasti, koska peli oli mahdoton läpäistä ilman yhteistyötä. Myöhemmin muut pelit lisäsivät vastaanvantyylisiä pelimoodeja.

Turtle Rock Studios toimi aluksi ulkoistettuna apuna ja oli aiemmin työskennellyt laajennukseen Valven *Counter-Strike* -peliä varten. Studio työskenteli myös Valven *Counter-Strike: Source* -peliä varten ja sen lisäksi sai rahoitusta muita projekteja varten. *Terror* alkoi modauksena uudempaan *Counter-Strike: Source* -peliin, jossa joukko ihmispelaajia pelasi tekoälyn ohjaamia zombeja vastaan. Peli kehittyi, mutta neljän ihmispelaajan idea säilyi. Peli vaikutti prototyypeistä lupaavimmalta ja sai uuden nimen *Left 4 Dead*. Faliszek keräsi Valven työntekijöitä projektiin, joista yksi oli taiteilija Randy Lundeen, joka suunnitteli ensi töikseen "No Mercy" -tason peliin. Työntekijöiden ryhmä kasvoi ensin 20 henkilöön Valvella ja kuuteen Turtle Rockilla, ja myöhemmin noin sataan Valvella ja 10 henkilöön Turtle Rockilla.

Pelissä pelattavuudessa oli ongelmia, joita Newell toi esiin kysyessään miksi ihmiset pelaisivat sitä *Counter-Striken* sijaan. Teknisten ongelmien korjaamisen jälkeen Faliszekin ryhmä aloitti siirtymisen yhteistyöpeliin Mike Boothin idea oli, että "yksinäiset suden kuolevat", joka painotti vakavia seuraamuksia ja nosti jännitystä. Jotkin pelin kehittäjistä sanoivat, etteivät he voisi julkaista hahmoja kuten "Hunter", jolta ei päässyt yksin pakoon. Ajatus kuitenkin säilyi ja oletuksena käytettävä pelimoodi painotti yhteistyötä, jossa pelaajien on autettava toisiaan kiinni jäämiseltä. Faliszek myös vastusti loppuun saakka hahmojen jakamista hahmoluokkiin, koska peli on enemmän valtavirtaa ja oltava lähestyttävämpi kuin *Alien Swarm*. Kiistoja aiheutti myös esittely messuilla Saksassa, jonka lainsäädännön myötä Smoker-zombia kuristusotetta muutettiin pelaajahahmon rinnan ympärille.

Kehityksen aikana Valven Source-pelimoottoriin tehtiin ainakin kolme suurta päivitystä äänien käsittelyyn. Zombieiden ääniä teki muun muassa Faith No More -yhtyeen Mike Patton. Yhteistyön kehittämisen myötä *versus*-moodista tuli myös pelattavampi ja se palautettiin peliin. Julkaisuhetkellä peli oli herkkä vioille, joiden korjaaminen aiheutti uusia ongelmia. Ongelmista johtuen *Left 4 Dead 2* julkaistiin täysin itsenäisenä seuraajana koska ensimmäiseen peliin ei haluttu enää koskea sen julkaisun jälkeen.

Demo tuli julkisesti saataville Xbox 360:lle ja Windowsille 11. marraskuuta 2008, mutta pelin Windowsille ennakkotilanneet pääsivät pelaamaan jo 6. marraskuuta. Demo sisälsi No Mercy -kampanjan kaksi ensimmäistä karttaa (toista karttaa oli lyhennetty lopusta käsin), yksinpelin ja yhteistyömoninpelin. 

Demon aikana esiintyi monia palvelimiin liittyviä ongelmia. Erityisesti niitä oli Valven otteluntekojärjestelmässä, joka ei sallinut aluksi yksityispalvelimen tekoa. Joukko päivityksiä korjasi ongelmia lisäämällä palvelinselaimen ja mahdollisuuden tehdä yksityispalvelin. Verkkopelissä ilmeni myös muita vikoja. Nykyisin demoa ei pysty enää pelaamaan Steamissa, koska kokonainen versio tästä pelistä on jo julkaistu.

Valve Corporation hankki Turtle Rock Studiosin omistukseensa pelin kehittämisen aikana.

## Laajennukset ja modaus
Survival Pack julkaistiin Xbox 360:lle ja Windowsille 21. huhtikuuta 2009. Pelissä on myös muokkaustyökalu *Left 4 Dead Authoring Tools*, jolla voi kehittää ja muokata omia kenttiä. 

## Vastaanotto
Pelillä on painotettuna pistemääränä Metacritic-sivustolla on 89&nbsp;%.

IGN antoi pelille arvosanaksi 9/10 arvostelussaan. Peliä kutsuttiin jännittäväksi moninpeliksi, jossa on paljon uudelleenpelattavuutta. Ääninäyttelyn määrää, erikois-zombieiden sekä musiikin muuttumista varoituksina kehuttiin. Source-pelimoottori ei ollut julkaisuhetkellä enää uusinta uutta, mutta se hoiti tehtävänsä hyvin ja etenkin taskulamppujen valaistusmekaniikka sai kehuja.

## Lähteet

## Aiheesta muualla
* 
* ''Left 4 Deadin'' viralliset sivut 
* Left 4 Dead Wiki